64 C. PLINII HIST. NAT. LIB. XX. 



cruda illita-cum sulpliure et nitro prosunt. Item mam- 

 marum duritiae. Radicum cinis uvae in faucibus tumenti 

 tactu medetur : et parotidas cura melle illitus reprimit: 

 serpentium morsus sanat. Virium brassicae unum et 

 magnum argumentum addemus, et mirabile. Crustae si 

 occupent intus vasa omnia, in quibus aqu fervent in 

 tantum , ut non sit eas avellere, si brassica in iis deco- 

 quatur, abscedunt. 



Lapsana, i. 



XXXVII. Inter silvestres brassicas et lapsana est , 

 pedalis altitudinis, hirsutis foliis, sinapi similis , nisi 

 caudidior esset flore. Coquitur in cibo. Alvum lenit et 

 mollit. 



Marina brassica , i. 



XXXVIII. Marina brassica vehementissime ex omni- 

 bus alvum ciet. Coquitur propter acrimoniam cum pingui 

 carne, stomacho inimicissima. 



Scilla , xxiii. 



XXXIX. Scillarum in medicina alba est quae ma- 

 sculus, femina nigra. Quae candidissima fuerit, utilissima 

 erit. Huic aridis tunicis direptis quod reliquum e vivo 



